ग्राऊंड रिपोर्ट : दिल्लीतही 'सैराट' घडतं तेव्हा...\nपश्चिम दिल्लीतील रघुवीर नगरात अंकित सक्सेनाची हत्या करण्यात आली.

14 फेब्रुवारीच्या व्हॅलेंटाइन्स डेच्या सेलिब्रेशनच्या तयारीसाठी सज्ज लाल रंगाच्या फुलांनी सजलेली दुकानं, गाड्यांची वर्दळ, लहान मुलांना घेऊन जाणाऱ्या आया, मंदिरातून ऐकू जाणारा कीर्तनाचा गजर... पश्चिम दिल्लीतल्या रघुवीर नगरचं हे चित्र. या परिसरात आल्यावर असं चित्र समोर येतं. पण आपण हळूहळू पुढे जातो तशा गोष्टी बदलू लागतात. 

जागोजागी पोलिसांच्या फौजा, लोकांची गर्दी आणि माइक-कॅमरे यांच्यासह धावपळ करणारी मीडियाची माणसं दिसू लागतात. 

तिथे अंकित राहत असे... 

आणखी पुढे गेलं की, अंकित सक्सेना, दिवसाढवळ्या हत्या, ऑनर किलिंग, मुसलमान आणि जातीय हिंसा असे शब्द कानी पडू लागतात. 

अंकितच्या घराचा परिसर.

परिसरातल्या प्रत्येकाला अंकित सक्सेनाचं घर कुठे आहे ठाऊक आहे. तोच अंकित ज्याची दोन दिवसांपूर्वी चाकूने गळा चिरून निर्घृणपणे हत्या करण्यात आली. 

तणावपूर्ण शांतता असलेल्या अनेक गल्ल्या पार करत आम्ही अंकितच्या घराजवळ पोहोचतो. 

अंकितचं प्रेम असलेल्या त्या मुलीचं घर. त्या घराला कुलूप आहे.

घराच्या आजूबाजूची दुकानं बंद आहेत. घराच्या बाहेर काही माणसं आपापसात बोलत असतात. अंकितच्या घरी जाण्यात काही अर्थ नाही असं ही माणसं सांगतात कारण अंकितच्या अस्थीविसर्जनासाठी त्याचे वडील हरिद्वारला गेले आहेत तर मानसिक धक्क्यामुळे आईला रुग्णालयात दाखल करण्यात आलं आहे. 

काय घडलं त्यादिवशी

पश्चिम दिल्लीतल्या रघुवीर नगरात 23वर्षीय फोटोग्राफर अंकित सक्सेनाची हत्या करण्यात आली. एका युवतीच्या नातेवाईकांबरोबर झालेल्या भांडणानंतर भर रस्त्यावर ही हत्या झाल्याचं सांगितलं जातं. पोलिसांच्या सांगण्यानुसार,  अंकितचं अल्पसंख्याक समाजातील एका 20वर्षीय मुलीशी प्रेमसंबंध होते. हत्येच्या आधी अंकित मेट्रो स्टेशनबाहेर त्या मुलीचीच वाट पाहात होता. त्या मुलीच्या चार नातेवाईकांनी मिळून अंकितची हत्या केल्याचा आरोप होतो आहे. 

अंकितच्या घराच्या परिसरात चहूबाजूंनी मीडियाचं अस्तित्व जाणवतं.

पोलिसांच्या म्हणण्यानुसार, अंकित आणि युवतीच्या प्रेमसंबंधांना तिचे  वडील, मामा आणि 16 वर्षांचा भाऊ यांचा विरोध होता. मुलीपासून दूर राहण्याचा सल्ला नातेवाईकांनी अंकितला दिला होता. याच मुद्यावरून अंकित आणि मुलीच्या नातेवाईकांमध्ये कडाक्याचं भांडण झालं होतं. या वादातूनच मुलीच्या वडिलांनी अंकितची गळा चिरून हत्या केल्याचा...\n\ntl;dr:
राजधानी दिल्लीत अंकित सक्सेना नावाच्या तरुणाची हत्या झाली. आंतरधर्मीय प्रेमप्रकरणाच्या मुद्द्यावरून अंकितची हत्या झाल्याचं समोर येतं आहे. खळबळ उडवून देणाऱ्या या हत्याकांडानंतर घटनास्थळावर जाऊन केलेला ग्राऊंड रिपोर्ट.